РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 26.10.2022 г.

Днес, 26.10.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев 
                                                                         ЧЛЕНОВЕ:  Стефан Петров
                                                                                              Огнян Дамянов
                                                                                              Боян Новански

ОТСЪСТВАТ: Стефан Гроздев и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Управление на собствеността:

	1.ОТНОСНО: Проект на решение за съгласуване на проект на Решение на Министерския съвет за безвъзмездно предоставяне за управление на имот – публична държавна собственост,  на Министерство на здравеопазването и на Висшия съдебен съвет за нуждите на Административен съд – София област и на Върховния административен съд и за отмяна на решение на Министерския съвет.

	Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на Стефка Инджова – директор на дирекция „Управление на собствеността на съдебната власт” в администрацията на Висшия съдебен съвет.

1.2. ПРЕДЛАГА на Пленума на Висшия съдебен съвет да приеме следното решение:

1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС-15102/25.10.2022 г. от главния секретар на Министерство на здравеопазването /МЗ/ относно проект на Решение на Министерски съвет за безвъзмездно предоставяне за управление на имоти – публична държавна собственост, на Министерство на здравеопазването и на Висшия съдебен съвет за нуждите на Административен съд – София област и на Върховния административен съд, и за отмяна на решение № 542/13.09.2019 г. на Министерския съвет.

2. ИЗПРАЩА решението на главния секретар на Министерство на здравеопазването.

1.3. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 27.10.2022 г. 

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ

                      ЧЛЕНОВЕ НА 
		 КОМИСИЯ „УПРАВЛЕНИЕ НА СОБСТВЕНОСТТА” 
                      КЪМ ПЛЕНУМА НА ВСС: 

1.	/п/ СТЕФАН ПЕТРОВ 

2.	/п/ ОГНЯН ДАМЯНОВ 

3.	/п/ БОЯН НОВАНСКИ